《喜雨呈郑高邮》
宋代·程俱

赤地无遗蘖，悬知一岁空。乖龙忽解事，死虎亦争功。

土燥财沾块，人安未转蓬。翻思泻东海，何计请天公。

田亩膏腴阔，河流脉络通。邦人依岂弟，指日望登丰。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。